Rihtniemen mukaan nykyiset bussilinjat kulkisivat ensin rinnan metron kanssa. Liityntäliikenne käynnistyisi 14. elokuuta samalla, kun siirrytään talviliikenteen aikatauluihin.

Länsimetro Oyn tavoitteena oli saada liikenne avattua ensin Helsingin Ruoholahdesta Espoon Tapiolaan ja seuraavassa vaiheessa Espoon Matinkylään. Toimitusjohtaja Ville Saksi kertoi Länsimetron koeajotilaisuudessa perjantaina, että tästä tavoitteesta on luovuttu. Yhtiö tähtää Saksin mukaan nyt siihen, että tekninen valmius liikenteen aloittamiselle koko Ruoholahti–Matinkylä-välillä on olemassa kesäkuussa.

(artikkeli jatkuu alla)

(artikkeli jatkuu alla)

– Haluamme olla avoimia siitä, että yllättäviä asioita voi aina tulla. Tällä hetkellä näköpiirissä ei kuitenkaan ole sellaisia (tekijöitä), mitkä aikataulua vielä muuttaisivat, Saksi sanoi.

Metroliikenteen aloitusta on lykätty useita kertoja, viimeksi tammikuun lopussa paloliukuovien sulkeutumisessa ilmenneiden puutteiden vuoksi. Saksin mukaan oviin on saatu uudet moottorit ja testeissä ne ovat toimineet hyvin. Metrojunissa jatketaan yhä pelastusviranomaisten ja rakennusvalvonnan edellyttämiä testauksia.